stanford-oval/wikipedia huggingface dataset:
אריק בראט
ביוגרפיה > תכנון מטוסי הסאאב 35 דראקן ו-37 ויגן

לקראת שנות ה-50, בצל המלחמה הקרה ומרוץ החימוש הגרעיני קבעה שוודיה מדיניות נייטרלית שבה לא תיקח אף צד או תצדד באחד משני הגושים, אך גם תקיפה. נקבע שהמדינה לא תאפשר חדירות של מפציצים אטומיים משני הצדדים למרחבה האווירי; ועל כן היה צורך במיירטים על-קוליים מהירים ובעלי מוכנות גבוהה שיהיו מסוגלים להגיע לטווח יירוט בזמן קצר. בספטמבר 1949 הזמין חיל האוויר השוודי מיירט על-קולי בעל כנפי דלתא משולשות.
לדגל נקראה חברת Saab AB (מקבוצת סאאב) שעיצבה את מטוס הסאאב 35 דראקן. בראט היה ראש צוות תכנון של 500 עובדי חברת סאאב, ביניהם מהנדסי הטיס: ברטיל דילנר, הרמן בהרבוהם, איינר ברגסטרום ואולוף יונגסטרום. הפרויקט כלל פיתוח חלקי מפתח ביכולת הטיסה העל-קולית השוודית ורעיון כנפי הדלתא.
בשנת 1955, היה צורך לפתח מיירט חדש שיחליף את מטוס הקו השני, הסאאב 32 לאנסן; אך בסוף, לאחר שיקולים מסוימים, הוחלט שזה יחליף דווקא את הדראקן החדיש יותר.[דרוש מקור]
בשנת 1961 נתנה הממשלה אור ירוק לפרויקט. שנתיים לאחר מכן, ב-1963 סיימו בראט וסאאב את העיצוב האווירונדינמי למטוס. ב-1967 ביצע המטוס את טיסת הבכורה הראשונה שלו וב-1971 נכנס לשירות מבצעי.
הוקרה

בשנת 1972 הועטר בראט במדליית תולין בזהב מטעם האגודה השוודית לאווירונאוטיקה.
בשנת 1984 הועמד לתפקיד דוקטור לשם כבוד מטעם אוניברסיטת לינשפין. ב-2002 היה לחבר כבוד של אגודת התעופה ההיסטורית השוודית.
לקריאה נוספת

Bratt, Erik: Silvervingar: En bok om flyg och flygplan, Firma Flygföretag, 1986
הערות שוליים

↑  Erik Bratt – Pilot och ingenjör. (בשוודית)
↑  Silvervingar. (בשוודית)
↑  86-årig pilot, konstruktör av Draken dekorerad. (בשוודית)
↑  Abrahamson, Håkan. Festligt när Draken fyller 50. nyt (בשוודית)
↑  "Hedersdoktorer".
| --- | --- |
בקרת זהויות :  ISNI: 0000 0000 5302 5915  SELIBR: 179000  VIAF: 34426023   WorldCat (עם VIAF): 34426023 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אריק בראט".
אריק בראט ומטוס פרופלור
ארנסט דאולי

| --- | --- |

 לידה:  17 בפברואר 1886 אנטיגו, ויסקונסין, ארצות הברית ארצות הברית 
 פטירה:  10 בדצמבר 1973 (בגיל 87) פורט אורד, קליפורניה, ארצות הברית ארצות הברית 
 מדינה:  ארצות הברית 
 השכלה:  האקדמיה הצבאית של ארצות הברית  מכללת המלחמה של צבא ארצות הברית  המכללה לפיקוד ומטה של צבא ארצות הברית 
 השתייכות:  הצבא האמריקני צבא ארצות הברית
 תקופת הפעילות:  1910–1947 (כ־37 שנים)
 דרגה:   מייג'ור גנרל
 תפקידים בשירות
 מפקד הדיוויזיה ה-40   מפקד הקורפוס ה-6
 פעולות ומבצעים
 המהפכה המקסיקנית  מלחמת העולם הראשונה  מלחמת העולם השנייה
 עיטורים
 כוכב הכסף 
 
ארנסט ג'וזף "מייק" דאולי (באנגלית: Ernest Joseph "Mike" Dawley;‏ 17 בפברואר 1886 – 10 בדצמבר 1973) היה קצין בכיר בצבא ארצות הברית, שהיה ידוע בשל תפקידו במלחמת העולם השנייה בפיקוד על הקורפוס ה-6 במבצע מפולת שלגים, נחיתות בעלות הברית בסלרנו, איטליה, בשנת 1943. לאחר הנחיתה הוא הודח מתפקידו על ידי מארק קלארק, מפקד הארמייה החמישית, וחזר לארצות הברית.
ביוגרפיה > ראשית חייו

דאולי נולד ב-17 בפברואר 1886 באנטיגו, ויסקונסין, ולאחר סיום לימודיו במכללת ריפון בריפון, ויסקונסין, הוא נכנס לאקדמיה הצבאית של ארצות הברית (USMA) בווסט פוינט, ניו יורק, בשנת 1906. הוא סיים את לימודיו ארבע שנים לאחר מכן ב-15 ביוני 1910 והוסמך כלוטננט משנה בחיל התותחנים של צבא ארצות הברית. בין חבריו היו ג'ק הרד, אמיל ריינהרדט, ג'ון מיליקין, ג'יימס מויר, אוסקר גריסוולד, ולואיס ברטון.
דאולי שירת הן בארצות הברית והן בפיליפינים, ואף השתתף במשלחת הענישה המקסיקנית בשנת 1916, בפיקודו של בריגדיר גנרל ג'ון פרשינג.
ביוגרפיה > מלחמת העולם הראשונה

עם הצטרפות ארצות הברית למלחמת העולם הראשונה, באפריל 1917, דאולי הועבר לרגימנט ארטילריית השדה ה-7 שהוקם בפורט סם יוסטון, טקסס והוקצה לדיוויזיה ה-1. יחד עם אוגדתו נשלח דאולי לחזית המערבית כחלק מחיל המשלוח של ארצות הברית (AEF), תחת פיקודו של ג'ון פרשינג, שאותו שירת דאולי במקסיקו שנה קודם לכן.
לאחר הגעתו לצרפת השתתף דאולי בקורס קצר ב-L'Ecole d'Artillerie בפונטנבלו, ומונה למפקד של בית הספר לתותחנות בסומיר. הוא הועלה לדרגת מייג'ור בפברואר 1918, ונשאר בתפקיד זה עד מאי 1918, אז הועבר לרגימנט ארטילריית השדה ה-12, שהיה חלק מהדיוויזיה ה-2.
בסוף יולי 1918 הוא הועבר למטה הכללי של הארמייה הראשונה והועלה לדרגת לוטננט קולונל. לאחר מכן עוזר הרמטכ"ל לארטילריית שדה של הארמייה השנייה. במהלך משימה זו הסתיימה המלחמה, ב-11 בנובמבר 1918. ב-20 בנובמבר הוא צורף לרגימנט ארטילריית השדה ה-16, שהיה חלק מהדיוויזיה ה-4.
דאולי נשאר בצבא לאחר המלחמה, ומילא בו תפקידי פיקוד ומטה.
ביוגרפיה > מלחמת העולם השנייה

בשנת 1940 הפך דאולי למפקד התותחנים של הדיוויזיה ה-7, בפיקודו של ג'וזף סטילוול. בספטמבר 1941 קיבל דולי את הפיקוד על הדיוויזיה ה-40, שהייתה חלק מהמשמר הלאומי של הצבא. בדצמבר 1941 נכנסה ארצות הברית למלחמת העולם השנייה, בשל המתקפה על פרל הארבור.
באפריל 1942 מונה על ידי חברו הקרוב, לוטננט גנרל לסלי מקנאייר, מפקד כוחות היבשה של הצבא, לפיקוד על הקורפוס ה-6. הקורפוס נשלח, בראשית 1943, לזירה הים תיכונית (MTO), בתחילה להשתתף בפלישת בעלות הברית לסיציליה, שם היה אמור להיות תחת פיקוד הארמייה השביעית, בפיקודו של ג'ורג' פטון, אולם לבסוף נבחר הקורפוס השני של עומר בראדלי, שלחם קודם לכן במערכה של בעלות הברית בצפון אפריקה.
במקום זאת נבחר הקורפוס ה-6 להשתתף בפלישת בעלות הברית לאיטליה, כחלק מהארמייה החמישית האמריקנית בפיקודו של מארק קלארק. הקשר בין קלארק לדאולי לא תמיד היה קל, כאשר קלארק היה צעיר בעשור מדאולי ופחות בכיר. הדיוויזיה ה-36, תחת פיקודו של פרד ל. ווקר, והדיוויזיה ה-45, תחת פיקודו של טרוי מידלטון, שתיהן דיוויזיות המשמר הלאומי, הוכפפו לפיקודו במהלך המבצע. גם ווקר וגם מידלטון נלחמו, כמו דאולי, במלחמת העולם הראשונה. הקורפוס השתתף בפלישת בעלות הברית לאיטליה בסלרנו ב-9 בספטמבר 1943, כאשר גם הקורפוס ה-10 הבריטי היה תחת פיקוד הארמייה החמישית, כחלק ממבצע מפולת שלגים. ההגנות הגרמניות פגעו קשות בקורפוס ה-6 וגרמו לנפגעים כבדים. ניסיונות הגרמנים להשליך את הכוח האמריקני לים סוכלו על ידי הארטילריה של שתי הדיוויזיות, שנתמכו בחריפות מההפצצה הימית והאווירית והגעת הארמייה השמינית הבריטית מדרום.
דאולי הוחלף על ידי קלארק אחרי סלרנו, מכיוון שנתפס כ"שחוק". רבים, כולל ווקר ומידלטון, יחד עם קולונל ג'יימס גאווין, מפקד רגימנט הצנחנים ה-505, האמינו שקלארק השתמש בדאולי כשעיר לעזאזל כדי לכסות על מחדליו שלו וחשבו שקלארק היה צריך להיות מודח. דאולי הוחלף כמפקד הקורפוס ה-6 על ידי ג'ון לוקאס, שהוחלף גם הוא בפברואר 1944 במהלך מבצע שינגל.
דאולי חזר לארצות הברית ב-23 בדצמבר 1943, והוקצה כמפקד בית הספר למשחיתי טנקים בארצות הברית. מקורות מסוימים אומרים כי הועלה לדרגת בריגדיר גנרל ב-30 בספטמבר 1947.
דאולי פרש מהצבא לאחר המלחמה בשנת 1947 וקיבל דרגת מייג'ור גנרל (בדימוס) ב-29 ביוני 1948.
ביוגרפיה > לאחר המלחמה

דאולי נפטר ב-8 בספטמבר 1973 בבית החולים הצבאי סילאס ב. היי בפורט אורד, קליפורניה, כמעט 30 שנה מאז הנחיתה בסלרנו. גופתו נשרפה ואפרו פוזר בים.
הערות שוליים

1 2 3  "West Point Deceased search". נבדק ב-17 באוקטובר 2014. {{cite web}}:  (עזרה)
↑  "U.S. Army World War II Corps Commanders". אורכב מ-המקור ב-2010-10-31. נבדק ב-2010-10-30.
↑  Time Magazine
↑  The Generals of WWII
↑  "Gen Ernest J. Dawley (1886–1973) – Find a Grave Memorial". findagrave.com. 2010-07-04. נבדק ב-2013-09-23.
אריק בראואר

| --- | --- |

אריק בראואר (2009)
 לידה:  4 בינואר 1929 וינה, הרפובליקה האוסטרית הראשונה
 פטירה:  24 בינואר 2021 (בגיל 92) וינה, אוסטריה
 מקום קבורה:  בית הקברות המרכזי בווינה 
 לאום:  אוסטרי
 מקום לימודים:  האקדמיה לאמנויות בווינה 
 תחום יצירה:  פיסול, ציור
 זרם באמנות:  ריאליזם פנטסטי
 פרסים והוקרה:  פרס וינה לאמנויות יפות (1979)  אות הזהב לשירות העיר וינה  פרסי אמדאוס למוזיקה אוסטרית  מדליית הזהב הגדולה להוקרה על שירות הרפובליקה האוסטרית 
 בן או בת זוג:  Naomi Dahabani 
 צאצאים:  תמנה בראואר, Ruth Brauer, Talja Brauer 
 arikbrauer.at
 
אריק בראואר (בגרמנית: Arik Brauer;‏ 4 בינואר 1929 – 24 בינואר 2021) היה צייר ואמן אוסטרי-ישראלי, אשר יצירותיו מוצגות בישראל ובאוסטריה. בנוסף היה גם שרטט, מדפיס, משורר, רקדן, זמר ומעצב במה. הוא התגורר לסירוגין בווינה ובעין הוד בישראל. הוא נמנה עם מייסדי אסכולת וינה של ריאליזם פנטסטי.
קורות חיים

אריך בראואר נולד בווינה למהגרים יהודים מליטא. לאחר מלחמת העולם השנייה הוא קיבל הכשרה אמנותית בווינה, בהדרכתו של אלברט פריס פון גיטרסלו. גיטרסלו עזר לבראואר להגיע לבית הספר הוינאי של ריאליזם פנטסטי ולעבוד עם אמנים, אשר יצרו לאחר 1946 ועד אמצע שנות ה-50 קבוצת הסוריאליסטיים הוינאים. הקבוצה הזאת כללה חוץ מבראואר את אדגר ז'נה, ארנסט פוקס, וולפגנג הוטר, רודולף האוזנר, אנטון להמדן ופריץ ינשקה. למרות התפשטות האמנות האבסטרקטית בעולם משנות ה-50 וה-60 המוקדמות, הצליח בראואר באמנותו המיוחדת לערבב אלמנטים סוריאליסטים רבים בעבודותיו וזכה להכרה בינלאומית בכך. בשנת 1982 הוא הציג תערוכות יחיד בארצות הברית שהיוו בשבילו פריצת דרך משמעותית.
בראואר גם תכנן פרויקטים אדריכליים באוסטריה ובישראל. החזיתות של הבניינים שהוא עיצב מכוסים פסיפסים מיוחדים במינם, כמו גם עיצב ציורי קיר ואריחים מצוירים. בשנת 2002 הוא עיצב את הדובים המאוחדים הראשונים באוסטריה.
בין יצירותיו

בית בראואר ברחוב Gumpendorferstraße, וינה
הכומר בהר תבור, וינה
עיריית וויטסברג
קניון קסטרא בחיפה - חזית הקניון, ציור של "אדם וחוה בגן עדן" הוא ציור הקיר הגדול מסוגו בישראל.
קומת המבואה בבית הספר לחינוך, בניין שרת, אוניברסיטת תל אביב
טיילת טבריה
ציור הקיר אליהו ונביאי הבעל של אריק בראואר מוצג בלובי שמול מוזיאון הכט באוניברסיטת חיפה
חיים אישיים

ב-1957 הוא התחתן בישראל עם נעמי. מנישואים אלה נולדו בנותיהם טליה, רותי קואם בראואר, שחקנית תיאטרון בווינה אוסטריה, וזמרת הג'אז תמנה בראואר, שייצגה את אוסטריה בתחרות האירוויזיון ב-1986.
נפטר ב-24 בינואר 2021.
עבודות בישראל

"רחל המשוררת" בטיילת בטבריה
פרט מתוך העבודה "רחל המשוררת" הניצבת בטבריה
חתימתו בפינת שתיים מיצירותיו במרכז קסטרא
יעקב נאבק במלאך ורחל ובלהה במרכז קסטרא
"משלי שלמה" בחלקה הפנימי של הכיפה הגדולה במרכז קסטרא
הערות שוליים

↑  דוד חיון, ‏ציור התקרה הגדול בארץ - בחיפה, באתר גלובס, 10 באפריל 2000
| --- | --- |
בקרת זהויות :  ICIA: 271972  NLI: 987007500692905171  BnF: cb14970496p (data)  GND: 118514571  ISNI: 0000 0001 1880 8129  LCCN: n77000281  MusicBrainz: e835e395-bad1-4853-89f0-815fdb137035  NKC: mzk2012678301  NTA: 070459096  RKD: 12164  SNAC: w6h16bt0  SUDOC: 034580689  ULAN: 500028289  VIAF: 107037645   WorldCat (עם VIAF): 107037645
אקלים סובטרופי גשום

תפוצת אזורי אקלים סובטרופי גשום
אקלים סובטרופי גשום הוא סוג של אקלים סובטרופי, המאופיין בקיצים חמים ולחים ובחורפים קרירים. אזור האקלים נמצא לרוב בצידן הדרום מזרחי של היבשות, בין קווי הרוחב 25° ו־40° בצפון ובדרום. במקרים בודדים ניתן למצוא את האקלים באזורים אחרים שאינם ממוקמים בקווי רוחב אלו, בהם טולוז אשר בצרפת ועמק נהר הפו באיטליה.
סוג אקלים זה מסווג בשיטת קפן כ־Cwa או Cfa. על פי קפן, על הטמפרטורה הממוצעת בחודש הקר באזור אקלים סובטרופי גשום להיות בין C°‏ 3- ל־C°‏ 18, ועל הטמפרטורה הממוצעת בחודש החם להיות מעל C°‏ 22. כמו כן, קפן מגדיר את סוג האקלים כבעל חורף יבש ובו רק עשירית מכמות המשקעים מהחודש הגשום ביותר בקיץ או ללא עונה יבשה כלל.
תפוצה גאוגרפית

האקלים הסובטרופי הגשום קיים בדרך כלל בלב היבשות או בחופן המזרחי, בין קווי הרוחב 25° עד 40°, אקלים זה קיים בדרום מזרח ארצות הברית, דרום מזרח אמריקה הדרומית, אזורי החוף הדרום מזרחיים של דרום אפריקה, מזרח אוסטרליה, ומזרח אסיה מצפון הודו דרך דרום סין ליפן. מצדו המשווני, אזור האקלים מסוג Cfa גובל באזורי האקלים הטרופי הגשומים ביותר, Aw ו־Af, ומצדו הקוטבי אקלים זה גובל באקלים הממוזג הקיצוני ביותר Cf. מצדו המשווני, אזור האקלים מסוג Cwa גובל באקלים סובטרופי שחון או מדברי ומצדו הקוטבי, אקלים זה גובל באקלים הסובטרופי ים תיכוני או אקלים ממוזג מסוג Cs.
גורמי השפעה עיקריים

האזורים בהם קיים האקלים הסובטרופי הגשום נמצאים כאמור על החופים המזרחיים, בקרבה לגושי האוויר הימיים הטרופיים. בנוסף, זרמי האוקיינוס החמימים הזורמים במקביל לחופים אלה מוסיפים לחוסר היציבות של מזג האוויר. שני רכיבים אלה גורמים לכמויות משקעים מתונות ברוב חודשי השנה. האקלים הסובטרופי הגשום מאופיין במזג אוויר קר בחורף, כאשר גושי האוויר שמקורם באזור היבשתי הקוטבי עוברים מעל לאזור.
שלא כבאקלים הים תיכוני, הקֵיצים הם גשומים בשל גושי האוויר הטרופיים שאינם יציבים או בשל רוחות הסחר. במזרח אסיה, החורפים עלולים להיות יבשים, וקרים ממקומות אחרים שבאותו קו רוחב בשל המערכת האטמוספירית הסיבירית, והקֵיצים גשומים מאוד בהשפעת המונסון.
מאפיינים עיקריים

שינויי מזג אוויר בלתי סדירים באקלים הסובטרופי הגשום ניכרים פחות מאשר באקלימים הקוטביים יותר וקורים בעיקר בחורף. הוריקנים, אף שהם נדירים גורמים נזק רציני ומתרחשים בשלהי הקיץ ובסתיו.
מאפיינים עיקריים > טמפרטורה

לעובדה שאקלים זה גובל באקלים טרופי יש השפעה על הטמפרטורה המובאת מקווי הרוחב הנמוכים, בצורת חום לח והביל. האקלים הסובטרופי הגשום ידוע בשל חודשי הקיץ החמים והחורפים הנוחים באופן יחסי.
הטמפרטורה הממוצעת בקיץ היא בין C°‏ 21 ל־C°‏ 26 ואין חודש בחורף שבו הטמפרטורה הממוצעת יורדת מתחת ל־C°‏ 0. בימים רבים הטמפרטורה גבוהה מ־C°‏ 32. הלחות הגבוהה באקלים הסובטרופי הגשום (ממוצע של 80%-70% בחודש יולי) גורמת לתחושת אי נוחות רבה בימים חמים. הבדלי הטמפרטורות בין היום ללילה נוטים להיות קטנים ולכן הלילות אף הם חמים ולחים במהלך הקיץ.
הטמפרטורות בחורף נעות לרוב בממוצע בין C°‏ 4 ל־C°‏ 13 בשל חדירה תדירה של אוויר יבשתי קר, במיוחד בקצוות הקרובים לקטבים של האזורים הסובטרופיים. במקרים אלה נוצרת לעיתים קרה המהווה סכנה רצינית למגדלי הפירות והירקות. באזורי האקלים הסובטרופי הגשום שבחצי הכדור הצפוני נרשמו בחורף טמפרטורות מינימום נמוכות למדי. כך למשל בשאנגחאי, סין נרשמה טמפרטורה של C°‏ 12- ובניו אורלינס שבארצות הברית נרשמה טמפרטורת מינימום של C°‏ 13.9-.
מאפיינים עיקריים > משקעים

באקלים הסובטרופי הגשום יש שפע של משקעים, אך יש הבדלים ניכרים בין האזורים השונים. כמויות המשקעים האופייניות לרוב אזורי האקלים הסובטרופי הגשום נעות בין 600 מ"מ ל־2,500 מילימטר לשנה. כאמור יש אזורים בהם המשקעים מחולקים שווה כל השנה, כך שאין עונה יבשה, אקלים המסומן באותיות Cfa, או שהחורף הוא העונה היבשה (Cwa).
בדרך כלל העונה החמה גשומה יותר מהעונה הקרה. באזור דרום מזרח אסיה המושפע מתופעת המונסון קיים משטר גשמים של מקסימום בראשית ובסוף הקיץ, עם מינימום משני באמצע הקיץ. העננות הכבדה נוטה להאט את ההתקדמות הרגילה של טמפרטורת הקיץ ולכן אוגוסט הוא החודש החם ביותר. גשמי הוריקנים מוגבלים לאזורים הסובטרופיים של אמריקה ואסיה.
גשמי העונה הקרה (Cfa) מתאפיינים בעוצמת גשם חלשה היורדת במשך תקופה ארוכה. לדוגמה בשנגחאי יורדים בממוצע במהלך חודש ינואר 50 מ"מ גשם אולם יש 12 ימים גשומים בעוד ש־150 המ"מ של אוגוסט יורדים ב־11 יום בלבד.
שלג יורד לעיתים כאשר ציקלון חורפי חזק נע במידה משמעותית לעבר קו המשווה, אולם רק לעיתים רחוקות הוא נשאר על הקרקע יותר מימים אחדים.
מאפיינים עיקריים > צמחייה

השילוב בין כמות רבה יחסית של קרינת שמש וכמות משקעים גבוהה מביאה לשפע צמחייה, בדרך כלל יערות, אף שבאמריקה הדרומית יצר אקלים Cfa ערבת דשא גבוה, ה"פמפס".
קיימים כמה סוגי יערות באקלים הסובטרופי הגשום. הסוג הנפוץ ביותר מורכב מעצי עלים ומחטניים מעורבים. עצי העלים בכמה מקומות הם נשירים ובמקומות אחרים ירוקי־עד. יער ירוק־עד נפוץ באזורים האסיאתיים והאוסטרליים. בארצות הברית גדלים יערות מחטניים באזורים החוליים והיבשים של מישורי החוף, ויערות עצי עלים נשירים באדמות הנמוכות הגשומות יותר.
לקריאה נוספת

מבוא לתורת האקלים, גלן ט. טריוורתה, הוצאת יחדיו (1976).
מזג־אוויר ואקלים, שמואל יפה, הוצאת מסדה.
מזג אוויר, ד"ר דוד גרשון וד"ר בני רזניק, ספרית מעריב.
| שיטת קפן לסיווג אקלימים |
| --- | --- | --- |
| קבוצה A - טרופי | אקלים משווני טרופי (Af), אקלים מונסון טרופי (Am), אקלים סוואנה טרופי (Aw, As) |  |
| קבוצה B - צחיח | אקלים צחיח (BWh, BWk), אקלים צחיח למחצה (BSk, BSh) |  |
| קבוצה C - ממוזג | אקלים ים-תיכוני (Csa, Csb, Csc), אקלים סובטרופי גשום (Cfa, Cwa), אקלים ימי (Cfb, Cwb, Cfc, Cwc) |  |
| קבוצה D - יבשתי | אקלים יבשתי (Dfa, Dwa, Dfb, Dwb, Dsa, Dsb), אקלים תת-ארקטי (Dfc, Dwc, Dfd, Dwd, Dsc, Dsd) |  |
| קבוצה E - קוטבי | טונדרה (ET), אקלים כיפת הקרח (EF), אקלים אלפיני (ET, EF) |  |
סערה סובטרופית בפלורידה
נהר הגנגס בהודו.
נוף סובטרופי בדרום אפריקה.
אקלים ממוזג

האזורים בעלי אקלים ממוזג מסומנים בירוק
יער נשיר בפולין
נוף מהרי הרוקי
האקלים הממוזג של כדור הארץ נמצא בקווי הרוחב האמצעיים, המשתרעים בין האזורים הטרופיים לבין האזורים הקוטביים של כדור הארץ. באזורים אלה על פי רוב יש משרע טמפרטורה רחב לאורך כל השנה עם שינויים עונתיים בולטים יותר (אך לא קיצוניים) לעומת אקלים טרופי, שם שינויים עונתיים כאלה לא מצויים לעיתים קרובות.
לעומת זה, האקלים הממוזג מאופיין בארבע עונות שונות, קיץ הוא החם ביותר, ולאחריו הסתיו שהוא עונת מעבר לחורף. החורף היא העונה הקרה, ולאחריה בא האביב, שהוא עונת מעבר מהחורף חזרה לקיץ.
האזורים עם האקלים הממוזג (23.5° עד 66.5°, צפון ודרום) הם האזורים שבהם מתרחשים השינויים העונתיים הרחבים ביותר, כאשר מרבית האקלים המצויים בהם משפיעים על הטרופים ועל הקטבים.
אזורי האקלים

לפי כמה סיווגי אקלימיים, וביניהם שיטת קפן לסיווג אקלים, האזור הממוזג מתחלק למספר אזורי אקלים קטנים יותר, המבוססים על טמפרטורות חודשיות, של החודש הקר או החם ביותר, ומשקעים.
אזורי האקלים > אקלים סובטרופי

אזורי האקלים האלו נמצאים בדרך כלל בחלקו הפנימי יותר של האזור הממוזג, בין 23.5° ל־35° צפון או דרום, ולכן הם מושפעים הרבה יותר מן האקלים הטרופיים יותר מכל סוגי האקלים הממוזג. בדרך כלל יש טמפרטורות חמות במשך השנה, יותר קיצים, וחורפים קרירים וקצרים.
אקלים ים תיכוני - קיץ חם (csa). קיץ יבש
סוג אקלים זה בשונה משאר סוגי האקלים באזור הממוזג, אינו מאופיין ב4 עונות אך מצומצם ל2 עונות - עונה קרירה ורטובה (החורף), ועונה חמה ויבשה (הקיץ).                       אחת הסיבות להיעדר 4 עונות, היא הצמחייה הדלילה יחסית שמאופיינת באזור אקלים זה, ובעיקר היעדר עצים גבוהים ונשירים הנפוצים במקומות אשר מאפיינים 4 עונות.
אקלים סובטרופי גשום - קיץ חם (cfa, cwa). קיץ רטוב. מאופיין בכמות משקעים גבוהה לאורך כל השנה. ו-4 עונות מתונות יחסית. נמצא לרוב בצידן הדרום מזרחי של היבשות.
אזורי האקלים > קווי האמצע

אקלים ימי, אוקיאני - נמצא בדרך כלל בסמוך לאוקיינוסים גדולים בצפון של היבשות בחצי הכדור הצפוני או בדרום בחצי הכדור הדרומי (קווי אורך -  40 עד 55) מאופיין במזג אוויר מתון יחסית לאורך כל השנה, 4 עונות, חורף קריר אך לא קר (שלג וקיפאון אינם נפוצים בסוג אקלים זה), וקיץ חמים אך לא חם.  (cfb)
אקלים יבשתי לח (Dfa, Dwa, Dsa) (Dfb, Dwb, Dsb). מצוי בעיקר בקווי הרוחב 40° עד 60° צפון. האקלים היבשתי מאופיין בחורפים קרים יותר ובקיצים חמים יותר מאשר באקלים הימי, בשל ההשפעה של מסות אדמה על קליטת ושחרור חום. דוגמה טובה ישנה בצפון אמריקה שם הרי הרוקי הממוקמים מצפון לדרום חוסמים את השפעת הרוחות המערביות המגיעות מהאקלים הימי במערב, לעומת זאת באירופה שם אין רכס הרים מצפון לדרום, השפעתן של הרוחות מהאוקיינוס רבה יותר. דוגמה: במוסקבה בקיץ הטמפרטורה היא C°‏ 18 ובקארדיף C°‏ 13, בחורף במוסקבה C°‏ 8− ובקארדיף C°‏ 5 בממוצע. כמות המשקעים נעה בין 500–2000 מ"מ גשם בממוצע.
אזורי האקלים > אקלים תת-ארקטי

אוקיינוס תת-ארקטי (Cfc, Cwc, Csc)
אקלים תת-ארקטי (Dfc, Dwc, Dsc, Dfd, Dwd, Dsd) אקלים יבשתי המתאפיין בחורף ארוך ובקיץ קצר וקריר. האקלים נפוץ בתוך שטחי היבשות, הרחק מגורמים ממתנים המגיעים מן האוקיינוסים, באזור קווי הרוחב 50° עד 70° צפון.
עולם החי והצומח > בעלי חיים

בעלי החיים נודדים בתקופת החורף מן הארצות שבהן ישנו אקלים ממוזג בשל הטמפרטורות הנמוכות.
הנדידה היא לארצות חמות יותר או אפילו לאזור בו ישנו אקלים ים תיכוני באותה ארץ בה הם נודדים במידת האפשר.
בקיץ הם חוזרים לארצות הקרות מפאת החום והיובש בארצות החמות .
עולם החי והצומח > צמחייה

באזור האקלים הממוזג רבים גידולי הפלחה והשדות בניגוד לאזור האקלים הסובטרופי העשיר בגידולים של עצים רחבי עלים, באקלים הממוזג רבים עצי המחט והטייגה בהם ברוש, אשוח ואורן. זאת פרט לגבולותיו עם האזור הסוב טרופי, שם גדלים עצים רבים רחבי עלים כדוגמת אלון וערמונים ככל שמתקדמים לכיוון האזור הארקטי פוחתים העצים. כ־40% מהיערות בכדור הארץ הם באזור הטייגה הממוזג.
הודות לגשמים רבים וקרקע לחה כל השנה ניתן לגדל שיפון, חיטה, שעורה, סלק, סוכר, באזור הממוזג גם מגדלים ראשי בקר ומייצרים גבינה, החקלאי באזור מוציא את הבקר לרעיה בעונת האביב אחרי הגשמים הרבים בשדות והמישורים הרחבים.
אוכלוסייה ומדינות

באזור הממוזג חי חלק גדול מן המין האנושי.
והוא האקלים במדינות הבאות: אוקראינה, קנדה, גרמניה, צרפת, שווייץ, איטליה, הונגריה, רומניה, ניו זילנד, פטגוניה, בריטניה, רוסיה, פינלנד, שוודיה, סין, קזחסטן, מונגוליה, אוסטריה, צ'ילה, אוזבקיסטן, ארגנטינה ועוד.
אפיסקופ

ערך זה עוסק במכשיר להטלת שקפים. אם התכוונתם לדרגה בכנסייה הנוצרית, ראו .
אפיסקופ אשר שימש באולם ההרצאות של אוניברסיטת קיימברידג' בסוף המאה ה-19
אפיסקופ (באנגלית: Episcope) הוא מכשיר המציג חפצים אטומים לאור על ידי הקרנה של אור עליהם באמצעות מנורה. מערכת מראות, מנסרות ועדשות ממקדות את התמונה המתקבלת על המרקע. כיוון שהם חייבים להטיל את האור המוחזר, באפיסקופים דרושות עדשות גדולות יותר מאשר במטולי שקפים ונורות בעלות בהיקות גבוהה יותר. יש לוודא שהחפצים האטומים אינם ניזוקים כתוצאה מהטמפרטורה הגבוהה שגורם החום שפולט מקור האור. אפיסקופים כבר אינם נפוצים בעת המודרנית. מכשירי התצפית בחלק מהטנקים ששימשו במלחמת יום הכיפורים נקראו אפיסקופים.
אפיסקופים שימשו בעבר להטלת שיקופים של דפים של ספר, ציורים, מינרלים, עלים וכדומה. הם יוצרו ושווקו ככלי אומן כדי לאפשר העברת תמונות אל משטחים כמו בדים, או למען הרצאות ושיעורים.
הערות שוליים

↑  זיו פארן מספר כיצד מפקדו נפגע במלחמה וישב המום בצריח עם שברי עדשות האפיסקופ בעיניו, באתר יוטיוב, ‏18 באפריל 2023
בגידת הדימויים

| --- | --- |

 מידע כללי
 צייר:  רנה מגריט
 תאריך יצירה:  1929
 טכניקה וחומרים:  שמן על בד
 ממדים בס"מ
 רוחב:  81.12 ס״מ (קנבס) 
 גובה:  60.3 ס״מ (קנבס) 
 נתונים על היצירה
 זרם אמנותי:  סוריאליזם 
 מספר יצירה:  78.7 (Mr. and Mrs. William Preston Harrison Collection) 
 מיקום:  במוזיאון האמנות של מחוז לוס אנג'לס, לוס אנג'לס
 
"בגידת הדימויים" (בצרפתית: La trahison des images) היא יצירה ידועה משנת 1929 של הצייר הסוריאליסט הבלגי רנה מגריט. בציור מתוארת מקטרת המלוּוה בכיתוב ".Ceci n'est pas une pipe" ("זוהי אינה מקטרת"). הציור מוצג במוזיאון האמנות של מחוז לוס אנג'לס שבקליפורניה.
לפי הדעה הרווחת, כוונתו של מגריט הייתה להראות כי גם הייצוג הריאליסטי ביותר של עצם כלשהו הוא ייצוג (אנ') בלבד. כך, למשל, לא ניתן לעשן בעזרת ציור המקטרת או לפטם אותו, הגם שהוא דומה מאוד למקטרת אמיתית. ובמילותיו של מגריט: "רק נסו לפטם אותה בטבק! לו הוספתי לציור את הכיתוב 'זוהי מקטרת', הייתי משקר" (את העיקרון ניסח יפה גם הסמיולוג ויליאם ג'ונס: "המילה 'כלב' לא יכולה לנבוח").
מגריט עסק רבות בקשר בין עצמים לבין הייצוג שלהם. בשנת 1927, לדוגמה, השלים את התמונה "Clef des songes" ("מפתח החלומות"), ובה מתוארים ארנק, אולר, עלה וספוג; לכל אחד מהעצמים הוצמדה תווית, אך רק זו של הספוג התאימה. (התוויות האחרות הן "שמַים", "ציפור" ו"שולחן".) שלוש שנים מאוחר יותר, בשנת 1930, צייר מגריט גרסה אחרת ובה שישה עצמים, ולכולם תוויות שגויות.
הציור האחרון של מגריט בנושא זה, "Les deux mystères" ("שתי התעלומות"), הושלם בשנת 1966. בציור מופיע כן ציירים, עליו מונחת התמונה "בגידת הדימויים", ולצדו מקטרת נוספת. המקטרת החדשה דומה לזו שבתמונה המקורית בצורתה, אך לא בצבעיה; כך, בעולם המתואר בתמונה, המקטרת המצוירת (על כן הציור) נראית ממשית יותר מזו שלידה.
פירושים

הפירוש הידוע ביותר לתמונה הוצע בשנת 1973 על ידי הפילוסוף הצרפתי מישל פוקו בספרו Ceci n'est pas une pipe, שבו מתועדים גם שני מכתבים של מגריט. לצד המשמעות הפשוטה של התמונה – ייצוג ועצם אינם היינו הך – מציע פוקו שבהצגת הפרדוקס־לכאורה מחייב מגריט את המתבונן להרהר במושג ה"מציאות".
ראו גם

התייחסות עצמית
פרדוקס
אחד ושלושה כיסאות
הערות שוליים

↑  Harry Torczyner, Magritte: Ideas and Images, p. 71
| --- | --- |
בקרת זהויות :  BnF: cb15090546d (data)  GND: 4651446-6  VIAF: 214772932   WorldCat (עם VIAF): 214772932 
ערך זה הוא קצרמרבנושא אמנות. אתם מוזמנים לתרום לוויקיפדיה ו.
אריק פרווה

| --- | --- |

 לידה:  1905 קרלסקרונה, מחוז בלקיניה, דרום מזרח שוודיה 
 נהרג:  29 בנובמבר 1944 (בגיל 39 בערך) הים הבלטי 
 מדינה:  שוודיה 
 מידע חסיד אומות העולם
 פרסים והוקרה:  חסיד אומות העולם (23 באוקטובר 2006) 
 קישורים חיצוניים
 יד ושם:  אריק פרווה
 
אריק ילמאר פרווה (בשוודית: Erik Hjalmar Perwe;‏ 1 בינואר 1905 – 29 בנובמבר 1944) היה כומר שוודי, מחסידי אומות העולם, שהציל במלחמת העולם השנייה אלפי יהודים ממוות בידי הנאצים.
קורות חיים

אריק פרווה נולד ב-1 בינואר 1905 בעיר קרלסקרונה, הנמצאת במחוז בלקיניה שבדרום מזרח שוודיה. אמו נפטרה במהלך לידתו. פרווה הצטרף לארגון העולמי של צעירי הנוצרים ימק"א בגיל צעיר וסיים את לימודי התאולוגיה בשנת 1931. לאחר מכן נישא לאשתו, אותה הכיר לראשונה בימק"א. בינואר 1942 פרווה התמנה לכומר בכנסייה בנורשפין, אך נשאר בתפקידו רק מעט יותר מחצי שנה לפני שעבר לתפקידו החדש ככומר בכנסייה הוויקטוריאנית השוודית שבברלין.